Keďže sa jedná o udalosť, kedy si ľudia pripomínajú príchod astronomickej jari, v minulosti sa jarná rovnodennosť spájala hlavne s rôznymi rituálmi, obradmi a návštevami posvätných miest. Pohania označovali daný sviatok termínom Ostara a vyzdvihovali nový život a nové začiatky. Dnes je jarná rovnodennosť na niektorých miestach začiatkom nového roka. Najznámejšie sú potom slávnosti pri kamennom kruhu Stonehenge.